ห้ามพลาด เดิน–วิ่ง 2019 โอลิมปิค เดย์ ชิงชัย 16 มิ.ย.นี้
แถลงข่าวจัดใหญ่ กิจกรรม เดิน–วิ่ง 2019 โอลิมปิค เดย์ 16 มิถุนายนนี้ นักวิ่งทุกคนได้ลุ้นแพจเกจบินลัดฟ้าชมโอลิมปิค 2020 ที่ญี่ปุ่น พร้อมของรางวัลแจกอีกเพียบ เปิดรับสมัครถึง 8 มิ.ย. นี้เท่านั้น,วันที่ 24 พ.ค.62 ณ ศูนย์การค้า ดิ เอ็มโพเรียม นายพิชัย ชุณหวชิร รองประธานคณะกรรมการโอลิมปิคแห่งประเทศ ไทย ในพระบรมราชูปถัมภ์ ในฐานะประธานคณะกรรมการจัด กิจกรรม เดิน - วิ่ง 2019 โอลิมปิค เดย์ พร้อมด้วยสปอนเซอร์ผู้สนับสนุนงานทั้ง บริษัท โตโยต้ามอเตอร์ ประเทศไทย จำกัด, บริษัท ปตท. จำกัด (มหาชน), บริษัท พีทีที โกบอลเคมิคอล จำกัด (มหาชน), บริษัท ปตท.สำรวจและผลิตปิโตรเลียม จำกัด (มหาชน), บริษัท ไทยออยล์ จํากัด (มหาชน), บริษัท บางจาก คอร์ปอเรชั่น จำกัด (มหาชน), บริษัท จี พี พี อินเตอร์เนชั่นแนล จำกัด, บริษัท กรุงเทพประกันชีวิต จำกัด(มหาชน), บริษัท ไทยน้ำทิพย์ จำกัด และบริษัท โอซูก้า นิวทราซูติคอล (ประเทศไทย) จำกัด, บริษัท ไทยบริดจสโตน จำกัด, บริษัท ไซโก (ประเทศไทย) จำกัด พร้อมหน่วยงานภาครัฐและเอกชนผู้เกี่ยวข้องทุกฝ่าย ร่วมแถลงข่าวการจัดกิจกรรม เดิน – วิ่ง 2019 โอลิมปิค เดย์ ซึ่งจะจัดขึ้น ในวันอาทิตย์ที่ 16 มิถุนายนนี้ ณ สนามศุภชลาศัย สนามกีฬาแห่งชาติ แบ่งการแข่งขันเป็น 2 ระยะคือ ระยะ 5 กม. และระยะ 10 กม. ค่าสมัคร 370 บาท เปิดรับสมัครจนถึงวันที่ 8 มิถุนายนนี้ ทางไทยทิคเก็ตเมเจอร์ทุกสาขา โดยผู้สมัครเข้าร่วมกิจกรรมในปีนี้ จะได้ลุ้นรับรางวัลใหญ่ แพ็กเกจตั๋วเครื่องบินพร้อมที่พักและบัตรเข้าชมโอลิมปิค 2020 ณ กรุงโตเกียว ประเทศญี่ปุ่น จำนวน 2 รางวัล รางวัลละ 2 ที่นั่ง, รางวัลยางรถยนต์บริดจสโตน จำนวน 20 รางวัล มูลค่ารวมกว่า 500,000 บาท พร้อมลุ้นของรางวัลอีกมากมาย งานนี้ทางฝ่ายจัดการแข่งขันขนร้านอาหารชื่อดังกว่า 20 บูธ มารองรับนักวิ่งกันแบบเต็มอิ่ม,สำหรับกิจกรรมในครั้งนี้ เกิดขึ้นจากคณะกรรมการโอลิมปิกสากล (ไอโอซี) ได้ขอความร่วมมือจากชาติสมาชิกทั้ง 205 ชาติ ร่วมจัดกิจกรรมสำคัญเนื่องในวันก่อตั้งไอโอซี ด้วยการจัดกิจกรรมเดิน - วิ่งโอลิมปิค เดย์ ซึ่งประเทศไทยเป็นหนึ่งในสมาชิกที่จัดกิจกรรมนี้มาอย่างต่อเนื่อง โดยในปีนี้กำหนดจัดในวันอาทิตย์ที่ 16 มิถุนายน ที่สนามศุภชลาศัย สนามกีฬาแห่งชาติ จัดโดย บีอีซี - เทโร เอ็นเตอร์เทนเม้นท์ จำกัด (มหาชน),กิจกรรม เดิน – วิ่ง 2019 โอลิมปิค เดย์ แบ่งการแข่งขันออกเป็น 2 ระยะ คือระยะทาง 5 กิโลเมตร (ไม่มีชิพจับเวลา) รับสมัครจำนวน 3,000 คน และระยะทาง 10 กิโลเมตร (มีชิพจับเวลา) รับสมัคร 10,000 คน โดยทั้ง 2 ระยะนี้ ไม่กำหนดรุ่นอายุ ค่าสมัคร 370 บาท ได้รับรองมาตรฐานการจัดการแข่งขันโดยสมาคมกีฬากรีฑาแห่งประเทศไทยฯ และสหพันธ์กรีฑาแห่งเอเชีย เริ่มปล่อยตัวระยะ 10 กม. เวลา 05.00 น. และปล่อยตัวระยะ 5 กม. เวลา 05.30 น. เส้นทางจุดสตาร์ตจากสนามศุภชลาศัย ผ่านถนนบรรทัดทอง ถนนพระราม 4 ถนนวิทยุ ถนนพระราม 1 กลับเข้าสู่สนามศุภชลาศัย มีการถ่ายทอดสดทาง ช่อง 3 SD หมายเลข 28,ผู้สมัครทุกท่านจะได้รับเสื้อวิ่ง พร้อมเหรียญที่ระลึกโอลิมปิก, ประกาศนียบัตรจากไอโอซี พร้อมสิทธิในการลุ้นของรางวัลอีกมากมาย โดยปีนี้ฝ่ายจัดการแข่งขันได้เตรียมซุ้มอาหารจากร้านชื่อดังมากมาย อาทิ โจ๊กสามย่าน, กระเพาะปลาวัดเพลง, ก๋วยจั๊บเยาวราช, ข้าวหมูแดง เกษมสุขโภชนา, ก๋วยเตี๋ยวปลาลิ้มเหล่าโหงว, บะหมี่หมูแดงตงเล้ง และซุ้มร้านอาหารทั้งคาวและหวานอีกมากมาย เตรียมพร้อมให้นักวิ่งทุกท่านได้ทานกันอย่างเต็มอิ่มหลังจบการแข่งขัน,นายพิชัย ชุณหวชิร ประธานคณะกรรมการจัดกิจกรรมเดิน-วิ่ง 2019 Olympic Day กล่าวว่า คณะกรรมการโอลิมปิคแห่งประเทศไทยฯ ได้จัดกิจกรรม โอลิมปิค เดย์ เช่นทุกปีที่ผ่านมา เพื่อรณรงค์ให้ประชาชนทุกเพศทุกวัย ได้ตระหนักถึงความสำคัญของการเสริมสร้างสุขภาพ เป้าหมายผู้เข้าร่วมกิจกรรมในปีนี้จำนวน 13,000 คน ต้องขอขอบคุณสปอนเซอร์ผู้สนับสนุนทุกท่าน รวมถึงทุกหน่วยงานที่อำนวยความสะดวกในการจัดกิจกรรมในครั้งนี้ ซึ่งตั้งแต่เปิดรับสมัคร ได้รับการตอบรับที่ดีมาก มีผู้สมัครเข้าร่วมกิจกรรมกันอย่างคึกคัก ด้วยเป็นงานใหญ่ที่มีมาตรฐาน ค่าสมัครที่ไม่แพง เพียง 370 บาท จุดสตาร์ตและรูทวิ่งใจกลางเมือง เสื้อวิ่งรายการนี้มีดีไซน์สวยงาม เป็นแนวคิดจากการที่ปีนี้ประเทศไทยของเราได้รับเกียรติเป็นประธานอาเซียน เราจึงนำเอาสัญลักษณ์แลนด์มาร์คของแต่ละประเทศมาสื่อให้เห็นถึงความสำคัญของทุกประเทศในอาเซียน ผนวกกับการนำกีฬามาเชื่อมให้เห็นถึงความสัมพันธ์ที่มีความสามัคคีต่อกัน อีกทั้งปีนี้เป็นปีมหามงคล เหรียญลายโอลิมปิกของเราจึงเป็นสีทอง ปีนี้เรามีการจับรางวัลใหญ่เป็นตั๋วเครื่องบินพร้อมที่พักและตั๋วเข้าชมการแข่งขันโอลิมปิก 2020 ณ กรุงโตเกียว 2 รางวัล รางวัลละ 2 ที่นั่ง พร้อมของรางวัลอีกมากมาย นอกจากนี้เราได้เตรียมพร้อมเรื่องอาหารรองรับนักวิ่งทุกท่านจากร้านอาหารชื่อดังมากมาย อยากให้มาสมัครเข้าร่วมกิจกรรมนี้กันเยอะๆ เพราะถือเป็นอีกรายการใหญ่ที่ไม่ควรพลาดจริงๆ,กิจกรรม เดิน – วิ่ง 2019 โอลิมปิค เดย์ เปิดรับสมัครแล้ว จนถึงวันที่ 8 มิถุนายนนี้ สามารถสมัครได้ทางไทยทิคเก็ตเมเจอร์ทุกสาขา, โรงภาพยนตร์เมเจอร์ ซีนีเพล็กซ์ และอีจีวี, ไปรษณีย์ไทย, เทสโก้ โลตัส ณ จุด One Stop Service ทั้งในกรุงเทพฯและต่างจังหวัด สามารถดูรายละเอียดหรือสมัครทางออนไลน์ได้ที่ www.thaiticketmajor.com หรือทางคอลเซ็นเตอร์ 02-262-3456 ดูรายละเอียดเพิ่มเติมได้ที่ www.facebook.com/olympicdayth/
แถลงข่าวจัดใหญ่ กิจกรรม เดิน–วิ่ง 2019 โอลิมปิค เดย์ 16 มิถุนายนนี้ นักวิ่งทุกคนได้ลุ้นแพ็กเกจบินลัดฟ้าชมโอลิมปิค 2020 ที่ญี่ปุ่น พร้อมของรางวัลแจกอีกเพียบ
เดิน–วิ่ง 2019 โอลิมปิค เดย์,วิ่ง,พิชัย ชุณหวชิร